遊城北李氏園池
作者：孔武仲
朝代：宋

paragraphs: 池塘春色歸，波水已極目。
鳬雁稍下來，垂楊舞新緑。
登臨不憚遠，枉徑入重復。
已見數種花，參差隔脩竹。
非特野興長，彩翠動華屋。
沁園天下名，魯館當年築。
百年猶盛麗，風景冠輦轂。
當時手種植，仰視皆喬木。
主人况仁賢，客至初不速。
躋攀脚力盡，更酌以？渌。
左右列圖書，南北置殽簌。
夕陽整歸驂，尚謂夜可卜。
明日憶勝游，長歌寄金谷。